《送程给事知越州》
宋代·邵亢

澄江渺渺豫章楼，曾是双旌再岁留。
五马解鞍方北上，万艘蜚粟又南游。
说棠重到清阴在，埋剑将磨异气沧。
求得公閒且行乐，即看华发满人头。

作者简介：（1014—1074）润州丹阳人，字兴宗。少好学，举茂才异等。赵元吴叛，献《兵说》论儒臣统兵之弊。召试秘阁，授颍州团练推官，累迁三司度支判官。英宗访以世事，称为“国器”。神宗立，迁龙图阁直学士，进枢密直学士，知开封府，遇事敏密，斗讼为之衰止。后拜枢密副使，逾年引疾辞。以资政殿学士知越州，历郑、郓、亳州。卒谥安简。